Diari Oficial de la Generalitat Valenciana


Sumari del DOGV 4900, del 10-12-2004 (2004/12937)

ACORD de 3 de desembre de 2004, del Consell de la Generalitat, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament d'Algorfa.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4900

Data del DOGV
:   10-12-2004

Secció del DOGV
:   V. ALTRES ANUNCIS - F) EXPROPIACIONS

Número del document
:   2004/12539


Data del document
:   03-12-2004

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Algorfa
    * expropiació

ACORD de 3 de desembre de 2004, del Consell de la Generalitat, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament d'Algorfa. [2004/12019]
  
El Consell de la Generalitat, en la reunió del dia 3 de desembre de 2004, va adoptar l'acord següent:
  
L'Ajuntament d'Algorfa, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa, per a l'execució del Projecte d'accessos i condicionament de l'ampliació de la zona dotacional del sector VI Montebello.
  
Esta declaració d'urgent ocupació es justifica per les raons següents: l'obra d'accessos i condicionament de l'ampliació de la zona dotacional del sector VI Montebello ha de dur-se a terme amb celeritat, ja que es produïxen molts problemes per ser l'únic accés que té el sector VI Montebello; problemes que s'han incrementat com a conseqüència de la total consolidació d'este sector, la qual cosa justifica àmpliament acudir a este procediment especial.
  
La relació de propietaris, béns i drets afectats per l'expedient, va ser sotmesa a informació pública i notificada individualment als interessats, alguns dels quals han presentat al·legacions que van ser resoltes pel Ple de la corporació.
  
En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això i de conformitat amb les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat, a proposta del conseller de Justícia i Administracions Públiques, el Consell de la Generalitat
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa, instruït per l'Ajuntament d'Algorfa, per a l'execució del Projecte d'accessos i condicionament de l'ampliació de la zona dotacional del sector VI Montebello.
  
Relació de béns afectats
  
Superfície a ocupar: 8.635 m2.
  
Límits: nord, finca matriu que tot seguit es descriu; sud, terres del Sr. José Antonio García Gracia; est, traçat abandonat de l'antiga CV-90; i oest, Urbanització Montebello.
  
Finca: sense inscripció registral.
  
Descripció: rústica.
  
Situació: paratge Lo Garrofero. Algorfa.
  
Altres circumstàncies: terrenys improductius procedents del traçat abandonat de la línia de ferrocarril Albatera-Torrevieja, en què hi ha una edificació de 150 m2. en estat ruïnós.
  
Superfície: terreny 13.269 m2.
  
Propietari: RENFE.
  
El present acord es publicarà en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa; perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit al·legacions, davant de la corporació local expropiant, solament als efectes d'esmenar possibles errors que s'hagen produït en relacionar els béns afectats per la urgent ocupació.
  
Este acord posa fi a la via administrativa, en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar en contra els recursos següents:
  
a) Recurs potestatiu de reposició davant del Consell de la Generalitat en el termini d'un mes, comptador a partir de l'endemà d'aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició es podrà interposar, en el termini de dos mesos, o, si fa el cas, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició, no es podrà interposar recurs contenciós administratiu, fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors a partir de l'endemà de la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que les persones interessades puguen exercitar qualsevol altra via que estimen oportuna.
  
València, 3 de desembre de 2004
  
El vicepresident i secretari
  
del Consell de la Generalitat,
  
VÍCTOR CAMPOS GUINOT